
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αναθεώρηση του εγκεκριμένου ρυμοτομικού σχεδίου περιοχής του 
Δήμου Λευκάδας (Ν. Λευκάδας) και ένταξη στο σχέδιο του προϋ- 
φισταμένου του έτους 1923 οικισμού του ίδιου Δήμου και καθο¬ 


ρισμός όρων και περιορισμών δόμησης. 1 

ΑΠΟΦΑΣΕΙΣ 

Τροποποίηση ρυμοτομικού σχεδίου ανάμεσα στα Ο.Τ. 122 - 123 - 
124 - 125 και 126 του Δήμου στο Κορωπί. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Αναθεώρηση του εγκεκριμένου ρυμοτομικού σχεδίου περιοχής του Δή¬ 
μου Λευκάδας (Ν. Λευκάδας) και ένταξη στο σχέδιο του προϋφιστα- 
μένου του έτους 1923 οικισμού του ίδιου Δήμου και καθορισμός 
όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1, 2, 3, 9, 11, 29 και 70 του Ν.Δ/τος 
της 17.7.1923 «Περί σχεδίων πόλεων κλπ.» (Α’ 228), όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις των άρθρων 1 (παρ. 1 και 4) και 7 του Ν. 1337/ 
1983 «Επέκταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α’ 33), όπως τροποποιήθηκε με το Ν. 1512/ 
1985 «Τροποποίηση και συμπλήρωση πολεοδομικών διατάξεων, ρύθ¬ 
μιση συναφών θεμάτων και θεμάτων του Ταμείου Νομικών» (Α' 4). 

3. Τις διατάξεις των άρθρων 3, 4 (παρ. 1), 6, 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α' 210), όπως τρο¬ 
ποποιήθηκαν με το άρθρο 13 (παρ. 1, 2 και 3) του Ν. 1647/1986 
«Οργανισμός Κτηματολογίου και Χαρτογραφήσεων Ελλάδας (ΟΚΧΕ) 
και άλλες σχετικές διατάξεις» (Α' 141) και το άρθρο 1 (παρ. 3 και 4) 
■ του Ν. 1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

4. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Τις διατάξεις των άρθρων 1 και 4 του Ν. 314/1968 «Περί παρο¬ 
χής εις του Υπουργόν Βορείου Ελλάδος και τους Νομάρχες αρμοδιότη- 
τος επί θεμάτων εγκρίσεως, επεκτάσεως ή τροποποιήσεως σχεδίων πό¬ 
λεων και κωμών» (Α' 68). 

6. Την 20177/3111/6.7.1978 απόφαση του Υπουργού Δημοσίων 
Έργων «Περί εξαιρέσεως της Νήσου Λευκάδος από την αρμοδιότητα 
του Νομάρχου ως προς την έγκριση, επέκταση, τροποποίηση κλπ. των 


σχεδίων πόλεων και κωμών» (Δ' 390). 

7. Τις διατάξεις του άρθρου 1 του 161/1984 Π.Δ/τος «Ανακατα¬ 
νομή αρμοδιοτήτων των Υπουργείων Πολιτισμού και Επιστημών και 
Χωροταξίας, Οικισμού και Περιβάλλοντος» (Α' 54). 

8. Το 1926/95/17.1.1990 έγγραφο της Διεύθυνσης Πολεοδομι- 
κού Σχεδιασμού, Τμήμα Παραδοσιακών Οικισμών, προς το Υπουργείο 
Πολιτισμού. 

9. Το γεγονός ότι το Υπουργείο Πολιτισμού δεν γνωμοδότησε. 

10. Την 44315/2372/23.5.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση γενικού πολε- 
οδομικού σχεδίου Δήμου Λευκάδας, Νομού Λευκάδας» (Δ' 405). 

11. Την 66440/2911/1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδο- 
μημένου τμήματος του Δήμου Λευκάδας (Ν. Λευκάδας». 

12. Τις 258/1988 και 264/1988 γνωμοδοτήσεις του Δημοτικού 
Συμβουλίου Λευκάδας. 

13. Την από 9.7.1990 εισήγηση - αιτιολογική έκθεση της Διεύθυν¬ 
σης Πολεοδομικού Σχεδιασμού, Τμήμα Παραδοσιακών Οικισμών. 

14. Τις 301/1990 και 308/1990 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος. 

15. Την 420/1991 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1 

Α. Εγκρίνεται η αναθεώρηση του εγκεκριμένου ρυμοτομικού σχεδίου 
περιοχής του Δήμου Λευκάδας (Ν. Λευκάδας), Τμήμα της οποίας έχει 
χαρακτηριστεί ως ιστορικός διατηρητέος τόπος με την Γ/1981/ 
85006/30.12.1981 (Β' 103/1982) απόφαση της Υπουργού Πολιτι¬ 
σμού και Επιστημών. 

' Β. Εγκρίνεται το πολεοδομικό σχέδιο του οικισμού που προϋφίσταται 
του έτους 1923 του Δήμου Λευκάδας (Ν. Λευκάδας), που εμπίπτει- στο 
ιστορικό τμήμα της πόλης και έχει χαρακτηρισθεί ως πυκνοδομημένος 
με την 66440/1991 απόφαση του Υπουργού Περιβάλλοντος Χωροτα¬ 
ξίας και Δημοσίων Έργων, με τον καθορισμό στις παραπάνω περιοχές 
οικοδομήσιμων χώρων, οδών, πεζοδρόμων, κοινοχρήστων χώρων, χώ¬ 
ρων πράσινου, πλατείας, παιδικής χαράς, χώρου βρεφονηπιακού σταθ¬ 
μού νηπιαγωγείου, ΔΕΗ, νοσοκομείου και καθορίζεται η θέση και διά¬ 
ταξη του νοσοκομείου και κτιρίων εκκλησίας, όπως οι ρυθμίσεις των 
παρ. Α και Β φαίνονται στα σχετικά τέσσερα (4) χρωματισμένα πρωτό¬ 
τυπα διαγράμματα σε κλίμακα 1:1000, που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την 
73845/1991 πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Στις παραπάνω περιοχές, των οποίων το σχέδιο αναθεωρείται και 
εγκρίνεται με το άρθρο 1 του παρόντος, καθορίζονται οι παρακάτω χρή¬ 
σεις: 

1. Στα οικοδομικά τετράγωνα και σε τμήματα των οικοδομικών τε¬ 
τραγώνων των παραπάνω περιοχών, που περιλαμβάνονται εντός δι- 

πλής διακεκομμένης γραμμής και χαρακτηρίζονται στα σχετικά δια¬ 
γράμματα με στοιχεία Ο.Τ.Κ., επιτρέπονται οι χρήσεις πολεοδομικού 
κέντρου όπως προσδιορίζονται από το άρθρο 4 του από 23.2.1987 
Π.Δ/τος (Δ' 166). 

2. Στα οικοδομικά τετράγωνα και σε τμήματα οικοδομικών τετρα¬ 
γώνων, που χαρακτηρίζονται στα σχετικά διαγράμματα με στοιχεία 
Ο.Τ., επιτρέπονται οι χρήσεις γενικής κατοικίας, όπως προσδιορίζονται 
από το άρθρο 3 του παραπάνω Π.Δ/τος, απαγορευομένων των αναψυ- 
κτηρίων, των επαγγελματικών εργαστηρίων και πρατηρίων βενζί¬ 
νης. 

3. Στα οικοδομικά τετράγωνα, που χαρακτηρίζονται στα ίδια δια¬ 
γράμματα με στοιχεία Ο.Τ.Γ., επιτρέπονται οι χρήσεις της γενικής κα¬ 
τοικίας, όπως προσδιορίζονται από το άρθρο 3 του παραπάνω Π.Δ/τος. 

4. Στα οικοδομικά τετράγωνα, που χαρακτηρίζονται στα ίδια δια¬ 
γράμματα με στοιχεία Ο.Τ.Τ., επιτρέπονται οι χρήσεις τουρισμού - 
αναψυχής, όπως προσδιορίζονται από το άρθρο 8 του ως άνω Π.Δ/τος. 

Άρθρο 3 

1. Στο πρόσωπο των οικοπέδων οικοδομημένων ή μη, που βρίσκο¬ 
νται στην περιοχή της οποίας αναθεωρείται το σχέδιο με την παρ. Α' του 
άρθρου 1 του παρόντος, καταργείται και τροποποιείται προκήπιο και 
καθορίζεται νέο πλάτους δύο (2), τριών (3), τεσσάρων (4), πέντε (5), έξι 
(6), επτά (7) και οκτώ (8) και μεταβλητού πλάτους από μηδέν μέχρι 
δέκα τρία (13) μ., όπως φαίνεται στα σχετικά διαγράμματα. 

2. Επιβάλλεται η διατήρηση των υφιστάμενων στοών, όπως επίσης 
φαίνεται στα ίδια διαγράμματα. 

Άρθρο 4 

Τα ελάχιστα όρια εμβαδού και προσώπου, καθώς και οι όροι και πε¬ 
ριορισμοί δόμησης των οικοπέδων που βρίσκονται στις παραπάνω πε¬ 
ριοχές ορίζονται κατά τομείς I, II και III, όπως φαίνονται στα ίδια δια¬ 
γράμματα, ως εξής: 

Α. Τομέας I (ένταξη του οικισμού που προϋφίσταται του έτους 1923 
και τμημάτων εγκεκριμένου σχεδίου). 

1. Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα: 

α) Τα οικόπεδα που κατά τη δημοσίευση του παρόντος Διατάγματος 
έχουν: 

Ελάχιστο πρόσωπο: πέντε (5) μ. 

Ελάχιστο εμβαδόν: εξήντά (60) τ.μ. και 

β) Τα οικόπεδα που στις 22.10.1949, ημέρα δημοσίευσης του από 
6.10.1949 Β.Δ/τος,. είχαν/ 

Ελάχιστο πρόσωπο: πέιΑε (5) μ. 

Ελάχιστο εμβαδόν: πενήντα (50) τ.μ. 

3. Μέγιστο ποσοστό κάλυψης: εβδομήντα τοις εκατό (70%) της επι¬ 
φάνειας τους. 

4. Συντελεστής δόμησης: ένα και τέσσερα δέκατα (1,4). 

5. Κατά παρέκκλιση των προηγούμενων παραγράφων 3 και 4 ορίζο¬ 
νται: συντελεστής δόμησης ένα κάι οκτώ δέκατα (1,8) και ποσοστό κά¬ 
λυψης 100% για οικόπεδα μικρότερα των 70 τ.μ., εφόσον η συνολική 
επιφάνεια ορόφων δεν υπερβαίνει τα 98 τ.μ. 

6. α) Μέγιστο επιτρεπόμενο ύψος των Κτιρίων: οκτώ και μισό (8,5) 

μ· 

β) Στις περιοχές που επιτρέπονται οι χρήσεις πολεοδομικού κέντρου, 
το ύψος των κτιρίων ορίζεται σε δέκα και μισό (10,5) μ. 

7. Ειδικοί όροι και περιορισμοί: 

- Οι όψεις των νέων κτιρίων πρέπει να εναρμονίζονται με το δομη¬ 
μένο περιβάλλον. 

- Απαγορεύεται η κατασκευή συνεχιζόμενων εξωστών στις όψεις του 
κτιρίου. 

- Τα ανοίγματα κατασκευάζονται επιμήκη καθ’ ύψος τηρώντας τη 
σχέση πλήρους και κενού που συναντάται στα παραδοσιακά πρότυπα 
του οικισμού. 

- Τα εξωτερικά κουφώματα πρέπει να είναι ξύλινα στο φυσικό 
χρώμα του ξύλου ή βαμμένα σύμφωνα με τα παραδοσιακά πρότυπα της 
περιοχής. 

Μετά από έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ), επιτρέπονται σιδερένια ή πλαστικοποιημένα αλουμί¬ 
νια σε χρώματα σύμφωνα με τα παραδοσιακά πρότυπα της περιοχής. 

Τα κουφώματα απαγορεύεται να σύρονται εξωτερικά. 

Τα υαλοστάσια κατασκευάζονται με υποδιαιρέσεις (καΐτια). 


- Απαγορεύεται η τοποθέτηση τεντών και φωτεινών επιγραφών. 

- Επιτρέπεται η τοποθέτηση απλών μικρών επιγραφών μετά από 
έγκριση της αρμόδιας ΕΠΑΕ. Επίσης, μετά από έγκριση της ΕΠΑΕ 
επιτρέπεται η τοποθέτηση προστεγασμάτων σε υπαίθριους χώρους κα¬ 
ταστημάτων. 

- Για τις γενικές αρχές της χρωματικής σύνθεσης των κτιρίων, υπο¬ 
βάλλεται έκθεση και έγχρωμο σχέδιο που εγκρίνεται από την αρμόδια 
ΕΠΑΕ. 

- Τα υλικά της πρόσοψης επιλέγονται ελεύθερα αλλά πρέπει να εναρ¬ 
μονίζονται με το ιστορικό περιβάλλον και να εντάσσονται αρμονικά σε 
αυτό. 

Β. Τομέας II (περιοχή αναθεώρησης) 

1. Ελάχιστο πρόσωπο: δέκα (10) μ. 

Ελάχιστο εμβαδόν: διακόσια (200) τ.μ. 

2. κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα που βρίσκονται σε περιοχή του τομέα 
αυτού, η οποία φαίνεται στα σχετικά διαγράμματα με στοιχεία ΙΙα, εφό¬ 
σον: 

α) Κατά τη δημοσίευση του παρόντος Διατάγματος έχουν: 

Ελάχιστο πρόσωπο: επτά (7) μ. 

Ελάχιστο εμβαδόν: εκατό (100) τ.μ. και 

β) Στις 22.10.1949, ημέρα δημοσίευσης του από 6.10.1949 Β .Δ/ 
τος, είχαν: 

Ελάχιστο πρόσωπο: έξι (6) μ. 

Ελάχιστο εμβαδόν: ογδόντα (80) τ.μ. 

3. Μέγιστο ποσοστό κάλυψης: εβδομήντα τοις εκατό (70%) της επι¬ 
φάνειας τους. 

4. Συντελεστής δόμησης: ένα και δύο δέκατα (1,2). 

5. Κατά παρέκκλιση των προηγούμενων παραγράφων 3 και 4 για τα 
οικόπεδα που βρίσκονται στην περιοχή ΙΙα του ως άνω τομέα ορίζονται: 

Συντελεστής δόμησης: ένα και τέσσερα δέκατα (1,4 και 

Ποσοστό κάλυψης: ογδόντα τοις εκατό (80%), εφόσον η συνολική 
επιφάνεια ορόφων δεν υπερβαίνει τα 120 τ.μ. 

6. Μέγιστο επιτρεπόμενο ύψος των κτιρίων: οκτώ και μισό (8,5) μ. 

Γ. Τομέας III (περιοχή αναθεώρησης) 

1. Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

2. κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα που κατά τη δημοσίευση του παρό¬ 
ντος Διατάγματος έχουν: 

Ελάχιστο πρόσωπο: επτά (7) μ. 

Ελάχιστο εμβαδόν: εκατό (100) τ.μ. και 

3. α) Μέγιστο ποσοστό κάλυψης: εκατό τοις εκατό (100%) του κόκ¬ 
κινου περιγράμματος όπως φαίνεται στα σχετικά διαγράμματα. 

β) Για τα οικόπεδα που βρίσκονται σε περιοχή του τομέα αυτού, η 
οποία φαίνεται στα ίδια διαγράμματα με στοιχεία ΙΙΙα, ορίζεται μέγιστο 
ποσοστό κάλυψης πενήντα τοις εκατό (50%) της επιφάνειάς τους. 

4. Συντελεστής δόμησης: δύο (2) και για τα οικόπεδα που βρίσκονται 
στην περιοχή ΙΠα: ένα (ί). 

5. Μέγιστο επιτρεπόμενο ύψος των κτιρίων: οκτώ και μισό (8,5) μ. 

Δ. Επιπλέον, και για τους τρεις τομείς ισχύουν και τα κάτωθι: 

- Πάνω από το μέγιστο επιτρεπόμενο ύψος του κτιρίου ή με την εξά¬ 
ντληση του συντελεστή δόμησης, επιβάλλεται κατασκευή κεραμοσκε- 
πούς στέγης με μέγιστο ύψος 1,60 μ. και μέγιστη κλίση 35%. 

Η προεξοχή της στέγης από το κτίριο δεν πρέπει να ξεπερνά τα σαρά¬ 
ντα εκατοστά του μέτρου (0,40). 

- Απαγορεύεται η κατασκευή κτιρίων επί υποστηλωμάτων (ΡΙΕΟ- 

ΤΙδ). 

- Για κτίρια που υπερβαίνουν τα 2000 μ3, επιβάλλεται η διάσπαση 
του όγκου αυτών με ανάλογη διάσπαση στέγης. 

- Επιβάλλεται ο έλεγχος της ΕΠΑΕ για την έκδοση των οικοδομι¬ 
κών αδειών. 

- Στους κοινωφελείς χώρους, που έχουν εγκριθεί με Π. Δ/γματα 
σύμφωνα με το άρθρο 26 του Ν. 1337/1983 (γυμνάσιο - λύκειο στα 
βόρεια, γυμνάσιο - λύκειο - νηπιαγωγείο - διοικητήριο - τελωνείο - λιμέ-, 
ναρχείο στις Αλυκές), εξακολουθούν να ισχύουν οι όροι δόμησης που εί¬ 
χαν εγκριθεί με αυτά τα ειδικά Π. Δ/γματα που έγινε ο χαρακτηρισμός 
των χώρων αυτών. 

Άρθρο 5 

Άδειες που έχουν εκδοθεί με τις προγενέστερα του παρόντος ισχύου- 
σες διατάξεις για την εκτέλεση οικοδομικών εργασιών στην περιοχή της 
οποίας αναθεωρείται το σχέδιο, εκτελούνται όπως εκδόθηκαν. 

Άδειες για τις οποίες έχει υποβληθεί ο πλήρης φάκελλος με τα απα¬ 
ραίτητα για την έκδοση της οικοδομικής άδειας στοιχεία μέχρι την 
1.8.1990 (ημερομηνία έκδοσης της 308 γνωμοδότησης του Κεντρικού 
Συμβουλίου Χωροταξίας, Οικισμού και Περιβάλλοντος) εκδίδονται με 
τις προγενέστερα του παρόντος ισχύουσες διατάξεις. 

Άρθρο 6 

Η ισχύς του παρόντος Διατάγματος αρχίζει από τη δημοσίευσή του στην 
Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 


Αριθ. 13290/485/91 (2) 

Τροποποίηση ρυμοτομικού σχεδίου ανάμεσα στα Ο.Τ. 122 - 123 - 124 
- 125 και 126 του Δήμου στο Κορωπί. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2) Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπηρώθηκαν μεταγενέστερα με το 
Ν.Δ. 532/70. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 


4) Τις διατάξεις του Π.Δ. 183 «περί έγκρισης τροποποιήσεων σνε- 
δίων πόλεων». 

5) Τις αποφάσεις 224/90 και 340/90 του Δ.Σ. του Δήμου στο Κο¬ 
ρωπί. 

6) Το πρακτικό της 19.9.91 (Συνεδρία 30, πράξη 21) του 
Σ.Χ.Ο.Π., αποφασίζουμε: 

Εγκρίνουμε την τροποποίηση του ρυμοτομικού σχεδίου του Δήμου 
στο Κορωπί, ανάμεσα στα Ο.Τ. 122 - 123 - 124 - 125 και 126, με 
μετακίνηση των οικοδομικών γραμμών; όπως φαίνεται στα σχέδια που 
συνοδεύουν τις αποφάσεις του Δ.Σ. του Δήμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 25 Νοεμβρίου 1991 
Ο Νομάρχης 

Ε. ΧΑΡΑΛΑΜΠΙΔΗΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



